
Ehitusloa andmine (A-A. Tiimanni tn 1c) 

1. ASJAOLUD JA MENETLUSE KÄIK

26.06.2020 ehitisregistri elektroonilisse keskkonda laekus läbivaatamiseks ehitusloa taotlus A-A. Tiimanni tn 1c kinnistule asuvas toomishoones evakuatsiooni välistrepi ja uste paigaldamiseks koos ehitusprojektiga „A-A.Tiimanni tn 1c hoone välistrepi ja uste paigaldamise ehitusprojekt 1520_PP_v01“, projekteerija Lolita Zastrožinova.
29.06.2020 ehitisregistri  keskkonnas on genereeritud ehitusloa eelnõu nr  2012271/19777, menetluse nr 219571 ning suunatud Arhitektuuri- ja Linnaplaneerimise Ametile ja Päästeameti Ida päästekeskusele, kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

25.08.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

25.08.2020 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. OTSUS

Anda  ehitusluba  A-A. Tiimanni tn 1c kinnistule asuvas toomishoones evakuatsiooni välistrepi ja uste paigaldamiseks vastavalt ehitusprojektile „A-A.Tiimanni tn 1c hoone välistrepi ja uste paigaldamise ehitusprojekt 1520_PP_v02“, projekteerija Lolita Zastrožinova.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

